Stesen Titiwangsa

Stesen Titiwangsa adalah stesen bagi Laluan Ampang, Laluan Sri Petaling dan Monorel KL yang terletak di Kuala Lumpur, Malaysia. Stesen ini merupakan stesen pertukaran bagi dua laluan RapidKL, iaitu Laluan Ampang dan Sri Petaling dengan Monorel KL. Stesen ini merupakan salah satu daripada dua stesen pertukaran berbayar bagi LRT dengan Monorel, satu lagi adalah stesen Hang Tuah.

Ciri-ciri stesen

Sejarah 
Stesen LRT STAR (kini Laluan Ampang dan Sri Petaling) dibuka pada 11 Julai 1998 sebagai sebahagian daripada segmen kedua Laluan STAR dari stesen Sultan Ismail ke stesen Sentul Timur. Laluan KL Monorail pula mula berkhidmat di stesen ini pada 31 Ogos 2003. Laluan Sungai Buloh–Serdang–Putrajaya (SSP) akan mula berkhidmat di stesen ini pada bulan Julai 2022.

Lokasi 
Stesen LRT Titiwangsa terletak di sepanjang Jalan Pahang berhampiran Jalan Tun Razak di Pekeliling, Kuala Lumpur dan Stesen Monorel Titiwangsa terletak di atas Jan Tun Razak. Disepanjang barat stesen LRT adalah Sungai Gombak manakala di selatan stesen Monorel adalah Terminal Bas Pekeliling. Juga terletak berhampiran stesen adalah Masjid Bulatan Pahang, tokong Buddha Wat Meh Liew, kuil Dewi Sree Karumariamman, Wisma Koperasi Tentera, Institut Perubatan Respiratori, hotel Vistana Kuala Lumpur, Hospital Veterinar Sentul, Hospital KPJ Sentosa KL, Pejabat Pertubuhan Perubatan Malaysia, Plaza Permata, Kompleks Damai dan Pekeliling Business Centre.

Pelan stesen 

Stesen ini terdiri daripada dua stesen berbeza yang disambungkan oleh laluan pejalan kaki: stesen LRT Titiwangsa dan stesen Monorel Titiwangsa. Stesen LRT Titiwangsa adalah stesen bertingkat di sepanjang Sungai Gombak. Stesen Monorel Titiwangsa pula adalah stesen bertingkat di atas Jalan Tun Perak. Kedua-dua stesen mempunyai tiga tingkat: aras platform, aras legar dan aras tanah. Sebuah laluan pejalan kaki disediakan menghubungkan kesemua platform di stesen Titiwangsa. Terdapat kemudahan bagi Orang Kurang Upaya (OKU) seperti platform mesra OKU dan lif di kedua-dua stesen.

Stesen LRT Hang Tuah mempunyai dua platform sisi di atas ruang legar LRT untuk perkhidmatan Laluan Ampang dan Laluan Sri Petaling manakala stesen Monorel Hang Tuaah mempunyai dua platform sisi di atas Jalan Tun Perak untuk perkhidmatan KL Monorail.

Perkhidmatan Bas 
Bas Rapid KL laluan 254, 302, 402 dan laluan percuma GOKL iaitu Merah, Biru, Jingga berkhidmat di hub Titiwangsa, juga dikenali sebagai hentian bas utama Terminal Pekeliling yang berlokasi sebelah utara Sungai Gombak. Terdapat perkhidmatan bas antara bandar dari sini ke bandar utama di Pahang Barat termasuk Genting Highlands, Bentong, Raub, Kuala Lipis, Cameron Highlands, Jerantut, Temerloh dan Triang.

Rujukan

Laluan Ampang
Laluan Sri Petaling
Monorel KL
Stesen RapidKL
Laluan Putrajaya